CELEX: 62020TB0231(01)
Language: hu
Date: 2021-06-08 00:00:00
Title: T-231/20. sz. ügy: A Törvényszék 2021. június 8-i végzése – Price kontra Tanács („Megsemmisítés iránti kereset – A szabadságon, a biztonságon és a jog érvényesülésén alapuló térség – Az Egyesült Királyságnak az Unióból és az Euratomból történő kilépéséről szóló megállapodás – A kilépésről szóló megállapodás megkötéséről szóló tanácsi határozat – Az Egyesült Királyság állampolgárai – Az uniós polgárság elvesztése – Személyében való érintettség hiánya – Nem rendeleti jellegű jogi aktus – Elfogadhatatlanság”)

2021.8.2.   
            
            
               HU
            
            
               Az Európai Unió Hivatalos Lapja
            
            
               C 310/28
            
         
      A Törvényszék 2021. június 8-i végzése – Price kontra Tanács
      (T-231/20. sz. ügy) (1)
      
      („Megsemmisítés iránti kereset - A szabadságon, a biztonságon és a jog érvényesülésén alapuló térség - Az Egyesült Királyságnak az Unióból és az Euratomból történő kilépéséről szóló megállapodás - A kilépésről szóló megállapodás megkötéséről szóló tanácsi határozat - Az Egyesült Királyság állampolgárai - Az uniós polgárság elvesztése - Személyében való érintettség hiánya - Nem rendeleti jellegű jogi aktus - Elfogadhatatlanság”)
      (2021/C 310/36)
      Az eljárás nyelve: francia
      
         Felek
      
      
         Felperes: David Price (Le Dorat, Franciaország) (képviselő: J. Fouchet ügyvéd)
      
         Alperes: az Európai Unió Tanácsa (képviselők: M. Bauer, R. Meyer és M.-M. Joséphidès meghatalmazottak)
      
         Az ügy tárgya
      
      Az egyrészt a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás (HL 2020. L 29., 7. o.), és másrészt a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás megkötéséről szóló, 2020. január 30-i (EU) 2020/135 tanácsi határozat (HL 2020. L 29., 1. o.) részleges megsemmisítése iránt az EUMSZ 263. cikk alapján benyújtott kérelem.
      
         A végzés rendelkező része
      
      
                  1)
               
               
                  A Törvényszék a keresetet mint elfogadhatatlant elutasítja.
               
            
                  2)
               
               
                  Az Európai Bizottság beavatkozási kérelméről már nem szükséges határozni.
               
            
                  3)
               
               
                  A Törvényszék David Price-t kötelezi saját költségein felül az Európai Unió Tanácsa részéről felmerült költségek – köztük az ideiglenes intézkedés iránti eljárás költségeinek – viselésére, a beavatkozási kérelmekkel összefüggésben felmerült költségek kivételével.
               
            
                  4)
               
               
                  D. Price, a Tanács és a Bizottság maga viseli a beavatkozási kérelmével összefüggésben felmerült saját költségeit.
               
            
         (1)  HL C 209., 2020.6.22.